Ioannes IV (tzar Russiae)
Ioannes IV (tzar Russiae) Res apud Vicidata repertae: Nativitas: 25 Augusti 1530, 15 Augusti 1530; Kolomenskoye Obitus: 18 Martii 1584; Moscua Patria: Moscovia, Regnum Russicum Nomen nativum: Иван Васильевич Familia Genitores: Basilius III; Helena Glinskaja Coniunx: Anastasia Romani filia, Maria Temriuci filia, Martha Sobakina, Anna Koltovskaja, Maria Dolgorukaya, Anna Vasilčikova, Basilissa Melentii filia, Maria Theodori filia Nagaja Proles: Demetrius Ioannis filius, Ioannes Ioannis filius, Theodorus I, Demetrius Ugliciensis, Anna Ioannis filia, Basilius Ioannis filius Familia: Rurici domus Memoria Sepultura: Ecclesia cathedralis Michaelis Archangelis Moscuensis Insignia heraldica Ioannes, seu Iohannes, IV Basilii filius (Russice Иоанн / Иван IV Васильевич, tr. Ioann / Ivan IV Vasil'evič; natus 25 Augusti 1530 in vico Kolomenskoe prope Moscuam, mortuus 18 Martii 1584 Moscuae), cognomine Severus (Russice Грозный, tr. Groznyj), erat magnus dux Moscoviae et "totius Russiae (Rutheniae)" ab anno 1533, et anno 1547 primus tzar (czar, i.e. rex aut imperator) Russiae factus est. Ioannes IV Casanum (anno 1552), Astrachanum (anno 1556) et ceteros terras adiunxit. Etiam contra Ordinem Livonicum, Sueciam, Poloniam et Magnum Ducatum Lituaniae bellabat (Bellum Livonicum, annis 1558 - 1583). Anno 1581 sic se titulavit: "Magnus Dominus Czarius (sive Rex, aut Imperator) ac Magnus Dux Ioannes Basilii totius Russiae, Volodimeriae, Moscoviae, Novogardiae, Imperator Casani, & Imperator Astracani, Dominus Plescoviae, & Magnus Dux Smolenscii, Tueriae, Permiae, Viatciae, Bulgariae, & aliorum locorum, ac Dominus haereditarius terrae Livoniae" . Praeterea, tempore regiminis eius adiunctio Siberiae ad Russiam incepta est (anno 1581). Opricznina anno 1565 instituta Ioannes repressalia contra nobilitatem perfecit, confirmationis dominationis suae gratia.